Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16841

3. fejezet A 30 MHz alatti frekvenciák felhasználása Bevezető Az ITU Rádióösszeköttetési Szabályzat S5. cikkelyében a légiforgalmi mozgó (R) szolgálatok részére a 2.8 MHz és 22 MHz közötti frekvencia tartományok kerültek kijelölésre. Ezeket a frekvencia tartományokat a Rádióösszeköttetési Szabályzat vonatkozó rendelkezései alapján kell igénybe venni. 1979 szeptember 1. előtt a rendelkezéseket az ITU Rádió Konferencia Záradékai (1966 Genf) tartalmazták. 1979 szeptember 1-én életbe léptek a módosított előírások, amelynek részleteit a következő kiadványok tartalmazzák: A Légiforgalmi Mozgó Szolgálati (R) Rádió Világkonferencia Záradéka (1978 Genf); Rádióösszeköttetési Szabályzat 27. Függelék Aer2 pontja (kivéve a Frekvencia kiosztási tervet, amely 1983 február 1-én 00:01 UTC-ben lépett hatályba). A Rádióösszeköttetési Szabályzat 1998 évi változatában az S27. Függelékbe a Légiforgalmi Mozgó Szolgálati (R) Rádió Világkonferencia rendelkezési szerint (1987) felvették az Aer2 szerkesztői módosításait. Ezen frekvencia tartományok alkalmazásánál felhívják az államok figyelmét a nem légiforgalmi forrásokból származó káros rádió frekvencia interferencia lehetőségére valamint az ebből adódó hatások csökkentését célzó intézkedések szükségességére. 3.1 Az üzemeltetés módszere 3.1.1 A légiforgalmi mozgó szolgálatnál a rádiótávbeszélő összeköttetéshez kizárólag a légiforgalmi mozgó szolgálat (R) céljaira kijelölt 30 MHz alatti frekvencia tartományban üzemelő egy csatornás egy-irányú szimplex összeköttetést használjanak. 2007/70/II. szám 3.1.2 Az egyszerű, egy oldalsávú csatornák kijelölése 3.1.2.1 Az egyszerű, egy oldalsávú csatornákat a III. kötet 2. fejezet 2.4 pontja alapján jelöljék ki. 3.1.2.2 Az érintett csatornák üzemszerű használatával kapcsolatosan az érintett szervek vegyék figyelembe az ITU Rádióösszeköttetési Szabályzat S27. Függelékében található S27/19 előírásokat. 3.1.2.3 Ajánlás — A 30 MHz alatti frekvenciák nemzetközi igénybevétele esetében a légiforgalmi mozgó frekvenciák (R) használatát az ITU Rádióösszeköttetési Szabályzat S27. Függeléke szerint egyeztessék: S27/19 Az ICAO (Nemzetközi Polgári Légiközlekedési Szervezet) egyezteti a légiforgalmi mozgó szolgálat (R) rádiótávbeszélő összeköttetéseit a nemzetközi légiközlekedés területén és a Tervben szereplő frekvenciák gyakorlati igénybevételének minden esetében ez a szervezet illetékes. 3.1.2.4 Ajánlás — Ahol a (HF) rövidhullámú összeköttetésekre vonatkozó nemzetközi üzemeltetési igényeket a Rádióösszeköttetési szabályzat S27. Függelék 2. rész Frekvencia Kiosztási Terve alapján nem lehet teljesíteni, jelöljenek ki megfelelő frekvenciát az S27. Függelék következő előírásának alkalmazásával: S27/20 Elismert tény, hogy a jelen Függelékben található Kiosztási Terv nem merítette ki teljes mértékben a frekvencia megosztásban rejlő lehetőségeket. Ezért az adott üzemeltetési követelmények és igények teljesítése érdekében, amelyek a jelen Kiosztási Terv keretein belül nem teljesíthetők, az egyes szervezetek hozzájárulhatnak más, a Tervben meghatározottól eltérő frekvenciák kijelöléséhez a légiforgalmi mozgó szolgálati (R) hullámsáv tartományból. Mindazonáltal az így kijelölt frekvenciák használata nem csökkentheti ugyanezen frekvenciák védelmét olyan területeken, ahol ezeket a Terv a jelen Függelék I. rész, II/B szakaszában található eljárások alkalmazásával határozták meg. Megjegyzés: Az S27. Függelék I. rész II/B szakasz az interferencia határérték görbékre vonatkozik és az eljárások alkalmazása 15 dB értékű védelmet biztosít. S27/21 Ha a nemzetközi légi üzemeltetés igényeinek kielégítéséhez erre szükség van, az egyes szervek módosíthatják a légiforgalmi mozgó szolgálati (R) frekvenciákra vonatkozó kijelölési eljárást, amely ebben az esetben az érintett szervek közötti előzetes egyeztetés és megállapodás tárgya lesz. S27/22 Az S27/21 pontban ismertetett együttműködést ott hajtsák vége, ahol ez a kérdéses frekvenciák hatásos igénybevétele érdekében szükséges és kívánatos valamint különösen ha az S27/19 pontban jelzett eljárások nem kielégítők. 3.1.2.5 A J7B és J9B üzemmód osztályozás használata az S27. Függelék következő előírásai alapján történjen: S27/12 A rádiótávbeszélő összeköttetések esetében az audió frekvenciákat a 300 és 2700 Hz hullámhosszok közé korlátozzák és a más engedélyezett sugárzás hullámsáv szélessége ne haladja meg a J3E üzemmód felső határértékét. Ezen határértékek megállapításánál mindazonáltal a J3E-től eltérő üzemmód esetében nincs korlátozás, feltéve, hogy a nem kívánatos sugárzási módokra vonatkozó S27/73 és S27/74 feltételeket teljesítik. S27/14 Az interferencia lehetőségének figyelembe vétele miatt egy adott csatornát azonos kijelölési területen belül rádiótávbeszélő összeköttetésre és adatátvitelre együttesen nem használják. S27/15 Az S27/18 pontban jelzett frekvenciákon működő csatornáknak a J3E és H2B üzemmódtól eltérő sugárzási mód használata az érintett szervek külön megállapodásának tárgya és függvénye annak érdekében, hogy elkerüljék azt a káros interferenciát, amely ugyanazon csatorna különböző üzemmód osztályokban történő egyidejű felhasználásából származik. 2007/70/II. szám 3.1.3 A repülésüzemi irányítási összeköttetésekre szolgáló frekvenciák kijelölése 3.1.3.1 Az egész világra kiterjedően szükséges a repülésüzemi irányítási összeköttetésekre szolgáló frekvenciák kijelölése, hogy a légijármű üzemeltető szervezetek számára lehetővé tegyék a 6. Annex I. részében előírtak teljesítését. Ezeknek a frekvenciáknak kijelölése a 27. Függelék következő előírásai alapján történjen: S27/9 Az egész világra terjedő kijelölési terület az, ahol a kijelölt frekvenciák hosszú-távú összeköttetést biztosítanak a kijelölési területen belül elhelyezkedő légiforgalmi állomás és a világ bármely pontján működő légijármű között. Megjegyzés: A fenti 27/9 pontban ismertetett összeköttetés típusát az egyes hatóságok határozhatják meg. S27/217 Az S27/213 valamint az S27/218 — S27/231 számú táblázatokban található, az egész világra kiterjedő frekvencia kiosztás, a 3023 kHz és 5680 kHz-es referencia vivő frekvenciák kivételével, azon hatóságok rendelkezésére van fenntartva, akik a fennhatóságuk alatt működő egy vagy több légijárművet üzemeltető szervek részére azokat az üzemeltetés céljára kijelölik. Az ilyen kijelölt frekvenciák célja, hogy a légjármű biztonsága valamint a repülés menetrendszerű és gazdaságos lebonyolítása érdekében hosszú-távú összeköttetést biztosítanak az illetékes légiforgalmi állomás és a világ bármely pontján működő légi-jármű között. Az egész világra kiosztott frekvenciákat az MWARA, RDARA és VOLMET célokra ne jelöljék ki. Ahol a légijármű üzemeltetési területe teljes mértékben a RDARA határokon vagy al-határokon belül helyezkedik el, ott ezeket az RDARA frekvenciákat használják.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes